Med «MSC», «vi» og «oss» menes her MSC Cruises S.A. med morselskaper eller andre tilknyttede foretak og/eller deres fartøyer. Vi har gjort det vi med rimelighet kan for å forsikre oss om at priser og tilbud som publiseres i forbindelse med annonserte varer og tjenester, er korrekte på trykketidspunktet. Vi forbeholder oss imidlertid retten til å korrigere eventuelle feil så snart vi blir oppmerksomme på dem, og til når som helst å endre prisene, uten forvarsel, også etter at bestilling har funnet sted.
Dersom du ikke vil godta en slik korrigering etter at du har bestilt, har du krav på full tilbakebetaling av prisen du betalte for varene og/eller tjenestene du bestilte. Ut over dette skal MSC og leverandøren ikke ha noe ytterligere erstatningsansvar av noe slag.
Du godtar at du ved å bestille tjenester hos en tredjepartsleverandør av varer eller tjenester, for eksempel spabehandling eller parkering, inngår en avtale direkte med den aktuelle leverandøren. MSC påtar seg intet ansvar for og er ikke erstatningsansvarlig for feilaktige fremstillinger, avtalebrudd, brudd på lovpålagte forpliktelser eller forsømmelser som en tredjepartsleverandør som selger varer og tjenester via dette nettstedet, via MSC eller om bord, måtte gjøre seg skyldig i. Vi er ikke ansvarlige for tredjepartsleverandørers handlinger/forsømmelser i tilknytning til slike varer eller for tjenester som medfører tap, materiell skade eller personskade for deg eller et medlem av reisefølget ditt, etter at du/dere bestiller eller kjøper slike varer eller tjenester.
Du og hele turfølget ditt bekrefter at alle som har bestilt en tjeneste, er i god fysisk og mental form og ikke har noen lidelse som kan medføre anfall, svimmelhet, besvimelse, hjerteproblemer, pusteproblemer eller problemer med nakke eller rygg, eller andre medisinske tilstander på kropp og sinn som kan gjøre tjenesten dere har bestilt, farlig. (Denne listen over helseproblemer er ikke uttømmende.) Det er deres eget ansvar å vurdere om dere er friske og i god nok form til å delta på slike tjenester, og om dere kan ta vare på dere selv underveis.
Du bør også forsikre deg om at ingen i ditt følge som har bestilt en slik aktivitet eller behandling, bruker medisiner der pakningsvedlegget advarer om svekkelse av fysiske eller mentale evner. Visse typer behandling egner seg ikke for gravide.
Hvis du er i tvil om du kan gjøre bruk av slike tjenester, bør du rådføre deg med fastlegen din før du bestiller.
Hvis du bestiller en spesialtjeneste før reisen starter, vil hele beløpet debiteres ombordkontoen din på tidspunktet for ombordstigning. Bestillingen skal anses som gjennomført med mindre den avbestilles eller endres senest fire dager før den forventede avreisedatoen. Etter dette vil du ikke kunne avbestille eller endre bestillingen av spesialtjenesten via internett.
Hvis du avbestiller eller endrer en bestilt tjeneste, kan du bli belastet for et gebyr, avhengig av hva slags ombordtjeneste som er spesifisert på tjenestebeskrivelsen. På vegne av deg selv og alle i ditt reisefølge som har bestilt en tjeneste, eller som har reservert noen av de annonserte varene, aksepterer du herved å være bundet av disse vilkårene. Vennligst bekreft ved å krysse av i boksen nedenfor før du bestiller tilleggstjenestene. Vi vil bekrefte bestillingen din ved å sende deg en kvittering og disse vilkårene per e-post. Vi vil kommunisere med deg via e-postadressen du oppga på bestillingstidspunktet. Vi vil anta at e-postadressen du har oppgitt, er korrekt, og at du forstår hvilke risikoer som er forbundet ved å kommunisere på denne måten.
Når vi har mottatt og bekreftet bestillingen din, vil du som hovedpassasjer (Lead Passenger) være rettslig ansvarlig for varene og tjenestene som er bestilt.
Disse vilkårene er underlagt lover og verneting som styrer MSC Cruises bestillingsbetingelser. Du kan videre være underlagt spesifikke lover eller verneting i forbindelse med tjenester eller varer fra en tredjepart som du har kjøpt, og som styrer den aktuelle avtalen.